Държавен вестник, бр. 91, 2018 г., стр. 33

БРОЙ  91	
Д Ъ Р Ж А В Е Н  В Е С Т Н И К 	
СТР.  33  
Чл. 14. (1) Периодичното медицинско на­
блюдение на работещи в среда на йонизира­
щи лъчения се извършва най-малко веднъж 
годишно от лекар с придобита специалност 
„Радиобиология“ или „Радиационна хигиена“ 
и включва прегледи и изследвания, посочени 
в приложение № 7.
(2) Лекарят, осъществяващ периодичното 
медицинско наблюдение, може да изисква и 
провеждане на допълнителни медицински 
прегледи и изследвания извън посочените в 
приложение № 7.
(3) Лекарят, осъществяващ периодично ме­
дицинско наблюдение в лечебните заведения 
по чл. 5, ал. 2, изисква при необходимост и 
становище от квалифицирания експерт по 
радиационна защита за конкретно устано­
вените данни от професионално облъчване, 
посочени в радиационния паспорт по чл. 16, 
и данните от оценката на условията на труд 
за всяко работно място.
(4) Периодичното медицинско наблюде­
ние на работещи в атомни електроцентрали 
се извършва най-малко веднъж годишно и 
включва прегледи и изследвания, посочени 
в приложение № 3.
(5) В зависимост от професионалния риск 
и здравословното състояние на работещия 
лекарят, осъществяващ медицинското наблю­
дение, може да определи и по-кратък срок 
за провеждане на периодичните прегледи 
от посочения в ал. 1 и 4, като отрази това 
в заключението за медицинска пригодност.
Чл. 15. (1) Работодателят осигурява про­
веждането на периодичното медицинско 
наблюдение на работещите в среда на йони­
зиращи лъчения, като подава писмено заяв­
ление по образец съгласно приложение № 5 
до директора на НЦРРЗ или ръководителите 
на лечебните заведения по чл. 5, ал. 2. Към 
заявлението се прилага списък на лицата, 
подлежащи на периодично медицинско на­
блюдение, и данни от оценката на условията 
на труд за всяко работно място.
(2) Когато периодичното медицинско на­
блюдение се извършва от НЦРРЗ, заявлението 
по ал. 1 може да бъде подадено и до съответ­
ната регионална здравна инспекция (РЗИ) с 
отдел „Радиационен контрол“, на територията 
на която осъществява дейност работодателят 
по реда на чл. 12.
(3) Работодателят осигурява своевремен­
ното явяване на лицата, които подлежат 
на периодично медицинско наблюдение, по 
предварително съгласувания график.
(4) Резултатите от периодичното медицин­
ско наблюдение се нанасят в карта за меди­
цински преглед съгласно приложение № 6.
Чл. 16. (1) При явяване на преглед лицето, 
работещо в среда на йонизиращи лъчения от 
категория А, категоризирано съгласно чл. 63 
от Наредбата за радиационна защита, приета 
с ПМС № 20 от 2018 г. (ДВ, бр. 16 от 2018 г.), 
представя радиационен паспорт съгласно 
приложение № 8.
(2) В радиационния паспорт отговорни­
кът по радиационна защита, определен със 
заповед на ръководителя на предприятието, 
нанася данните за индивидуалното лъчево 
натоварване на лицето.
Чл. 17. (1) По изключение и въз основа на 
оценката на риска конкретните условия на 
труд и данните за здравословното състояние 
на работещия от предходния предварителен 
или периодичен медицински преглед лекарят 
с призната специалност „Радиобиология“ или 
„Радиационна хигиена“, осъществяващ ме­
дицинското наблюдение на лицето, може да 
реши и да издаде заключение за медицинска 
пригодност само въз основа на представена 
медицинска документация, за което уведомява 
работодателя.
(2) В случаите по ал. 1 в определения от 
лекаря, осъществяващ медицинското наблю­
дение, срок лицето представя карта за меди­
цински преглед съгласно приложение № 6, 
която задължително съдържа резултатите от 
прегледи и съответните заключения на лекар 
със специалност „Вътрешни болести“ или 
„Обща медицина“, „Нервни болести“, „Очни 
болести“, „Акушерство и гинекология“ с из­
следване на цитонамазка (за жените), както и 
заключения от други специалисти по преценка 
на лекаря по ал. 1.
(3) Издаването на заключение по реда 
на ал. 1 и 2 не се допуска за повече от три 
поредни периодични медицински прегледа.
(4) Алинеи 1 – 3 не се прилагат по отноше­
ние на работещите в атомни електроцентрали.
Чл. 18. (1) Когато е необходимо да се 
извършат допълнителни консултации и/или 
изследвания за уточняване на диагнозата на 
лицата, работещи в среда на йонизиращи лъ­
чения, лекарят, осъществяващ медицинското 
наблюдение, ги насочва към общопрактику­
ващия им лекар, който осъществява исканата 
консултация и/или изследване.
(2) До уточняване на диагнозата на лицата 
по ал. 1 по преценка на лекаря, осъществяващ 
медицинското наблюдение, лицето се извежда 
от среда на йонизиращи лъчения.
Чл. 19. (1) Резултатите от периодичното 
медицинско наблюдение се съобщават лично 
на лицето.
(2) Работодателят може да бъде информиран 
само за медицинската пригодност на лицето 
да работи в среда на йонизиращи лъчения.
Чл. 20. Медицински преглед на лицата в 
случаите по чл. 3, ал. 1, т. 2 се извършва от 
лекар със специалност „Радиобиология“ или 
„Радиационна хигиена“ преди и след плани­
рано повишено облъчване.